Филозофски факултет Универзитета у Београду

Филозофски факултет је високошколска установа Универзитета у Београду. Модерна је друштвено-образовна установа која се прилагођава актуелним образовним трендовима широм света. Најстарији је факултет Универзитета у Београду. Био је један од факултета приликом оснивања Велике школе 1863. године, као и приликом оснивања Универзитета у Београду 1905. Историја Из Филозофског факултета се 1947. издвојио Природно-математички факултет, а 1960. и Филолошки факултет. Филозофски факултет има 255 сарадника у настави, а на њему студира око 6000 студената на свим нивоима, од основних до докторских студија. Настава се одвија у оквиру десет студијских група - филозофија, социологија, психологија, педагогија, андрагогија, етнологија и антропологија, историја, историја уметности, археологија и класичне науке. Неке од студијских група имају традицију дужу од једног века и познате су и признате у свету. Примарни циљ је стварање високообучених кадрова за радове и истраживачке пројекте из области друштвено-хуманистичких наука. На Филозофском факултету се одржавају трибине и спортска такмичења, промовишу се нове књиге и одржавају стручни и научни скупови. На платоу испред зграде Филозофског факултета налазе се римске терме и затрпано археолошко налазиште које је описано 1970-их. Одељења Филозофски факултет има десет одељења: андрагогија археологија етнологија и антропологија историја историја уметности класичне науке педагогија психологија социологија филозофија Научни центри Филозофски факултет у свом саставу има и следеће научне јединице: Институт за историју уметности Институт за педагогију и андрагогију Институт за психологију Институт за социолошка истраживања Институт за филозофију Центар за етнолошка и антрополошка истраживања Центар за кипарске студије Центар за теоријску археологију Археолошка збирка Декани Декани овог факултета од 1905. били су: 1905/06 - Богдан Поповић 1906-1908 - Светолик Радовановић 1908/09 - Михаило Петровић Алас 1909-1913 - Ђорђе Станојевић 1913/14 - Драгољуб Павловић, затим Ђорђе Станојевић 1918/19 - Сима Лозанић 1919/20 - Живојин Ђорђевић 1920-1923 - Никола Вулић 1923-1926 - Владимир К. Петковић 1926/27 - Милутин Миланковић 1927/28 - Милош Тривунац (зимски семестар), Недељко Кошанин (летњи семестар) 1928-1930 - Милорад Поповић 1930-1933 - Веселин Чајкановић 1933/34 - Владимир Ћоровић 1934/35 - Владимир Ћоровић (зимски семестар), Миливоје С. Лозанић (летњи семестар) 1935-1937 - Миливоје С. Лозанић 1937-1939 - Никола Поповић 1939/40 - Никола Поповић (зимски семестар), Милош Тривунац (летњи семестар) 1940/41 - Милош Тривунац 1945/46 - Јован Томић 1946/47 - Љубиша Глишић (зимски семестар), Душан Недељковић (летњи семестар) 1947-1949 - Душан Недељковић 1949/50 - Михаило Стевановић 1950/51 - Михаило Динић 1951/52 - Борислав Стевановић 1952-1954 - Боривоје Дробњаковић 1954/55 - Миодраг Ибровац 1955/56 - Никола Банашевић 1956/57 - Боривоје Дробњаковић 1957/58 - Георгије Острогорски 1958/59 - Војислав М. Ђурић 1959/60 - Драгољуб Павловић 1960-1962 - Јорјо Тадић 1962-1964 - Иван Божић 1966/67 - Михаило Марковић 1971-1973 - Дејан Медаковић 1974-1975 - Сима Ћирковић 2007-2009 - Александар Костић 2009-2012 - Весна Димитријевић 2012-2015 - Милош Арсенијевић 2015-2017 - Војислав Јелић 2017-2018 - Данијел Синани, в. д. 2018-2021 - Миомир Деспотовић 2021-2024- Данијел Синани 2024- 202?- Данијел Синани Декани су били и Душан Савићевић, Иван Штајнбергер, Иван Максимовић, Живан Лазовић, Марица Шупут. Познати дипломанти Галерија Види још Библиотека Одељења за социологију Филозофског факултета Универзитета у Београду Универзитет у Београду Списак факултета у Србији Референце Спољашње везе Званични веб-сајт